Aurelia Filippetti

Aurelia, vulgo Aurélie Filippetti (nata in oppido Villerupt praefecturae Murtae et Mosellae die 17 Iunii 1973), patre et avo fossoribus ferreariis, est politica Franciae quae ab anno 1999 factioni Viridium se adsociavit, deinde a 2006 Socialistarum. Fuit minister Culturae rei publicae Francicae a die 16 Maii 2012 ad 25 Augusti 2014, primis ministris Ioanne Marco Ayrault et Manuele Valls.

Aurelia Filipetti, discipula Lycei Georgii de La Tour Mettensis, litteris classicis apud scholam nationalem superiorem iuxta Fontanetum ad Rosas studuit. Magistra scholarum meruit regionis Parisiensis, sed mox ad res politicas se vertit. Anno 2002 legata est ad conventum nationalem pro circulo secundo Parisiensi. Ab anno 2007 pro circulis Mosellae et pro factione Socialistarum legatur.

Opus anno 2003 divulgavit, titulo Les derniers jours de la classe ouvrière (scilicet "Dies ultimi ordinis operariorum"), in quo vitam avi sui modo mythistorico enarrat, qui ex Italia annis 1920 migratus, fossor in fodinis ferreariis Lotharingiae merens, contra Germanis repugnator, anno 1944 captus, in castris carceralibus Bergen-Belsen mortuus est.

Aurelia Filippetti consortem olim habebat oeconomum Thomam Piketty.

 Opera 
 2003 : Les derniers jours de la classe ouvrière. Lutetiae: Stock 
 2004 : "Vent de mai" in A. Filipetti et al., Fragments d'Humanité (Lutetiae: Lansman) pp. 55-66 
 2006 : Un homme dans la poche. Lutetiae: Stock 
 2008 (cum Xaverio Darcos) : L'école forme-t-elle encore des citoyens?
 2010 (cum Pierre-Alain Muet) : Si nous sommes vivants: le socialisme et l'écologie
 2012 (cum aliis) : J’ai 20 ans qu’est-ce qui m’attend?

 Bibliographia 
 "Royal, Montebourg, Hamon... l'équation risquée de Manuel Valls" in Le Monde (2 Apr. 2014)
 "Remaniement: Filippetti refuse d'être dans le gouvernement Valls II" in Le Point (25 Augusti 2014)
 Pierre Marcelle, "Les derniers jours de la classe ouvrière" in Libération (21 Feb. 2013)

Categoria:Politici Franciae
Categoria:Auctores Francogallici
Categoria:Scriptores mythistoriarum Franciae
Categoria:Legati Conventui Nationali Francico
Categoria:Alumni scholarum normalium superiorum Lugduni collatarum
Categoria:Socialistae Franciae